Document ID: 31999D0725

Rozhodnutie Komisie
z 22. októbra 1999,
ktorým sa mení a dopĺňa rozhodnutie 85/377/EHS, ktorým sa ustanovuje typológia spoločenstva pre poľnohospodárske podniky
(oznámené pod číslom dokumentu C(1999) 3414)
(1999/725/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady č. 79/65/EHS z 15. júna 1965, ktorým sa zriaďuje sieť na zber účtovných dát o príjmoch a podnikateľskej činnosti poľnohospodárskych podnikov v Európskom hospodárskom spoločenstve [1], naposledy zmenené a doplnené nariadením (ES) č. 1256/97 [2], a najmä na jeho článok 4,
keďže:
(1) rozhodnutie Komisie 85/377/EHS zo 7. júna 1985, ktorým sa stanovuje typológia spoločenstva pre poľnohospodárske podniky [3],naposledy zmenené a doplnené rozhodnutím Komisie 96/393/ES [4], tvorí základ pre zatriedenie poľnohospodárskych podnikov podľa ekonomickej veľkosti podniku a typu výrobného zamerania v zisťovaniach štruktúry poľnohospodárskych podnikov a aj v rámci poľnohospodárskej účtovnej dátovej siete (FADN); keďže táto typológia spoločenstva je tiež základom pre výpočet európskych veľkostných jednotiek (ESU) a prahov používaných pre vymedzenie oblasti sledovania a zostavenia plánu pre voľbu vykazujúcich podnikov už zahrnutých v FADN, alebo ktoré treba zahrnúť do FADN;
(2) výsledky zisťovaní o štruktúre poľnohospodárskych podnikov triedené podľa ESU a typu výrobného zamerania slúžia ako základ pre vymedzenie oblasti sledovania FADN, ktorá slúži ako základ pre voľbu a váženie výberového súboru poľnohospodárskych podnikov FADN; keďže výber vykazujúcich podnikov pre sledovanú oblasť musí byť reprezentatívny vzhľadom na ciele každej plánovanej analýzy;
(3) nariadenie Rady (EHS) č. 571/88 [5], naposledy zmenené a doplnené rozhodnutím Komisie 98/377/ES [6], bolo rozšírené, aby sa pripravil rad prieskumov o štruktúre poľnohospodárskych podnikov v rokoch 1998 až 2007 a aby sa stanovili zoznamy charakteristických ukazovateľov, ktoré sa majú zistiť;
(4) štruktúra a obsah zoznamu ukazovateľov v základnom zisťovaní spoločenstva v rokoch 1999/2000 už boli zmenené a doplnené, takže sa ukazovatele v novom zozname líšia od už zaznamenaných ukazovateľov v predchádzajúcich zisťovaniach, a preto je potrebné prispôsobiť nariadenie 85/377/EHS podľa zoznamov ukazovateľov v zisťovaniach stanovených nariadením (EHS) č. 571/88;
(5) úprava tried ekonomickej veľkosti poľnohospodárskych podnikov použitých v tomto klasifikačnom systéme spoločenstva je potrebná na to, aby ukázala vývoj štruktúry poľnohospodárstva v rámci spoločenstva;
(6) opatrenia uvedené v tomto rozhodnutí sú v súlade so stanoviskom Výboru spoločenstva pre poľnohospodársku účtovnú dátovú sieť a Stáleho výboru pre poľnohospodársku štatistiku,
PRIJALA TOTO ROZHODNUTIE:
Článok 1
Prílohy II a III k rozhodnutiu 85/377/EHS sa menia a dopĺňajú takto:
1. Príloha II:
a) nadpis časti C, oddielu I sa nahrádza takto:
"Kódy, ktorými sa nanovo zatrieďujú niektoré ukazovatele uvedené v zisťovaní štruktúry poľnohospodárskych podnikov v rokoch 1999/2000";
b) v časti C, oddiel II sa porovnávacia tabuľka nahrádza tabuľkou v prílohe I k tomuto rozhodnutiu.
2. Príloha III:
Časť C sa nahrádza textom v prílohe II k tomuto rozhodnutiu.
Článok 2
Toto rozhodnutie je adresované členským štátom.
V Bruseli 22. októbra 1999

Labels: 19
6